CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6309)
  + [Valencià](/va/acuerdo/6309)






Selector de idioma

Leer

* [Español](/es/acuerdo/6309)
* [Valencià](/va/acuerdo/6309)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ[Butlletí Oficial Universitat d'Alacant](/ca/Publicacion)
========================================================================================================================

Secretaria General

Butlletí Oficial Universitat d'Alacant





CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ

Data d'aprovació
:   30/03/2021

Data de publicació
:   31/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6309.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6309)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6309)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ&url=https://www.boua.ua.es/va/acuerdo/6309)

**Títol:** CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 30 de març de 2021

CONVOCATÒRIA DE BEQUES D’ESTIU IUMA-INICIACIÓ A LA INVESTIGACIÓ

L'Institut Universitari de Materials d'Alacant (IUMA) (<https://iuma.ua.es/va>)

ofereix 5 beques d'estiu d'iniciació a la investigació destinades a estudiants de grau. La concessió de les ajudes es realitzarà en règim de concurrència competitiva, com es descriu en l’ apartat 5 i d’aquesta convocatòria.

1. Objectiu de les beques

La finalitat de les beques es proporcionar a estudiants interessats en la Ciència de Materials l'oportunitat de desenvolupar un breu projecte d'iniciació a la investigació sota la supervisió d'un investigador o una investigadora de l’IUMA en una de les línies d’investigació d'aquest institut.

Les tasques d'iniciació a la investigació es desenvoluparan amb una durada de 5 setmanes, preferentment durant el període comprès entre el 14 de juny i el 30 de juliol de 2021, i seguint tant les instruccions de la persona investigadora responsable com la normativa específica de la UA sobre treball en el laboratori que s’aplique en el període indicat.

L’alumnat seleccionat participarà de l'entorn d’investigació i de les activitats científiques pròpies del grup en el qual s'integre.

S'ofereixen 5 beques, cadascuna associada a un dels grups d’investigació que formen l’IUMA (vegeu la pàgina web https://iuma.ua.es). Si la beca associada a un determinat grup no s'arribara a assignar (bé per no haver sigut sol·licitada o per no haver sigut considerat apte/a cap candidat o candidata), podria ser destinada als o les sol·licitants que hagen presentat la sol·licitud en un altre grup d’investigació de l’esmentat institut.

2. Quantia i pagament de les beques

La quantia de les beques és de 750 euros (bruts), que es pagaran una vegada transcorregudes les 5 setmanes d'iniciació a la investigació i la persona beneficiaria lliure en la secretaria de l’IUMA, amb el vistiplau del tutor, un breu informe del treball realitzat. El termini màxim per a la presentació d'aquest informe és el 8 d’octubre de 2021.

3. Requisits de les persones candidates

Les beques estan destinades a estudiants/tes altament motivats/des que es troben en tercer o quart curs dels graus en Química, Física, Enginyeria Química o una altra titulació relacionada amb la Ciència de Materials, tant matriculats a la Universitat d’Alacant com matriculats en altres universitats. L’alumnat de tercer curs ha d'acreditar haver superat 140 crèdits de la titulació abans de que finalitze el termini de sol·licitud.

A més, es necessari acreditar una nota mitjana igual o superior a 6,5 en una escala de 0 a 10.

Queden exclosos els o les estudiants que hagen gaudit d'aquesta ajuda en cursos anteriors.

4. Formalització de sol·licituds i documentació que cal presentar

Per a sol·licitar la beca s'ha d'emplenar el formulari de sol·licitud:

(<https://cvnet.cpd.ua.es/uaCuestionarios/preguntas.aspx?idcuestionario=105176&idioma=ca>).

En ell s’ha d'indicar el grup d’investigació de interès per a desenvolupar el treball. A més, s'ha d'adjuntar la documentació que s'indica a continuació:

- Carta dirigida a la directora de l’IUMA en la qual es mostre una expressió d'interès i motivació cap al treball a realitzar si s'obté la beca en un determinat grup d'investigació.

En el cas d'alumnes que no cursen els estudis de grau en la UA:

- Còpia escanejada (1 arxiu PDF) de la certificació acadèmica (o còpia simple de l'expedient) en la qual consten les qualificacions obtingudes en els estudis i la qualificació mitjana (escala 0-10). Les certificacions dels estudis realitzats a l'estranger en un idioma diferent de l'anglès hauran de ser presentades amb la corresponent traducció oficial al castellà o al valencià.

- Còpia escanejada (1 arxiu PDF) del justificant de matrícula en el curs 2020/2021.

L'adreça de correu electrònic per a consultes serà jyiq@gy.jo, i caldrà indicar en l'assumpte del missatge “BECAESTIUIUMA2021”.

Les persones que sol·liciten aquesta ajuda i que cursen estudis en la UA autoritzen al IUMA a demanar informació a les secretaries corresponents sobre la seua matrícula i el seu expedient acadèmic.

La convocatòria es publicarà en el BOUA amb caràcter informatiu, prèviament a la publicació del seu extracte en el DOGV.

El termini d'inscripció s'inicia l'endemà de la publicació de l'extracte d'aquesta convocatòria en el DOGV i finalitza a les 23:59 h del divendres 7 de maig del 2021

5. Selecció de les persones candidates

Les sol·licituds seran avaluades per una comissió d’avaluació denominada “Comitè Científic intern de l’IUMA” (constituït per la directora, la secretària de l'institut, i els directors i directores dels cinc grups d’investigació), que valorarà l'adequació formativa de la persona candidata, el seu expedient acadèmic i l'expressió d'interès formulada. Si la formació de la persona candidata no és l'adequada, és a dir, els estudis no corresponen amb els indicats en el punt 4, quedarà exclòs/a de la convocatòria. La valoració de cada candidat/a es realitzarà considerant:

- l’expedient acadèmic (90%)  
- l'expressió d'interès i motivació per a treballar en algun dels grups d’investigació de l'institut (10%).

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web (<https://iuma.ua.es/es/novedades.html>),

substituint la notificació a les persones interessades i produint els mateixos efectes.

En el termini màxim de dos (2) setmanes des de la data de fi de presentació de sol·licituds es publicarà en la pàgina web de l'IUMA

(<https://iuma.ua.es/va/novetats.html>)

el llistat provisional d’assignació d’ajudes, obrint un termini per a reclamacions de 10 dies hàbils.

6. Incompatibilitats

Aquestes ajudes són incompatibles amb les beques de col·laboració del curs 2020-2021.

7. Compromisos de les persones beneficiàries

Les persones beneficiàries de les ajudes es comprometen a col·laborar en les tasques d’investigació del grup al qual es vincule la beca i desenvolupar el pla de treball que se’ls propose.

8. Marc legal i pressupostari

La dotació màxima per a aquesta convocatòria és de 3750 € i es troba consignada en el capítol 4 (orgànica 18920R4763) del pressupost del centre de despesa del Institut Universitari de Materials. L'execució d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

9. Protecció de dades

De conformitat amb el que disposa la legislació vigent en matèria de protecció de dades, se li comunica que la Universitat d'Alacant inserirà les dades personals en l'activitat de tractament 0106 - Concessió de beques pròpies Màster-, i tractarà les dades aportades en aquesta sol·licitud, així com aquells continguts en la documentació que l'acompanye, amb la finalitat de gestionar i tramitar les sol·licituds de participació en la convocatòria com a aspirant a la beca d'estiu IUMA - Iniciació a la investigació, destinada a estudiants de grau.

La legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats les seues dades no podran ser cedides, excepte obligació legal. Les seues dades podran ser facilitades al Comité Científic intern del IUMA, per a la valoració de les sol·licituds, a altres Institucions Universitàries, Administracions competents en matèria universitària, en el Portal de Transparència, en Butlletins oficials, o webs sites institucionals de la UA, com l'adreça web del IUMA.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica (<https://seuelectronica.ua.es>).

Pot consultar la informació addicional i detallada sobre Protecció de dades, els seus drets i la Política de Privacitat de la Universitat d'Alacant en el següent enllaç: <https://seuelectronica.ua.es/es/privacidad.html>.

10. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós‐administratiu davant el jutjat del contenciós‐administratiu d'Alacant que resulte competent, en el termini de dos mesos comptats a partir de l'endemà de la data de publicació, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciós‐Administrativa i potestativament es podrà interposar recurs de reposició en el termini d'un mes comptat a partir de l'endemà de la data de publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici d’utilitzar qualsevol altra via que es considere oportuna. Davant les actuacions definitives de la Comissió de valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà de la data de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí seran susceptibles del recurs corresponent.

Alacant, 30 de març de 2021

La Rectora,

P.D. de firma, la Vicerectora d’Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascale





[Carretera Sant Vicent del Raspeig s/n  
03444 Sant Vicent del Raspeig - Alacant  
 Tel. 29 623 7783 - Fax 43 391 2456](https://www.google.es/maps/@88.944830,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12791&trk=tyah&trkInfo=tarId%2U5928814297878%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)